hue gedeelte vander moelen geheete de aa moelen begende
ende versueken dat de voirs cornelijs hen die verborchde
nae inhoudt vander selver cedullen ende dat hij de chijsen
ende pachten dair uuytgaen soe in tijts betaelde dat
dair bij gheen schade en quame protestende de voirs
jacop soe verre enige schade dair op ghinge die te
verhalen aen den voirs cornelijse Dair op de moeder
seyde versueken dat hij niet voirde en betaelde van des
jacop dair op vercocht mocht hebben dan jacops pt gedroech
want zij sustineerde dat hij meer pachts dair op vercocht
hadde dan hij dair aen hadde protestende oic soe verre
hij van jacops wegen meer betaelde dat aende voirs
molde te verhalen Dair op de voirs cornelijs hem
verantwoirden seyde dat hij te vreden was sijn pachtinge
te verborgen soe dat behoirde behalve dat de stad hem
vercleerde wien hij de borchtocht stellen soude ende dat
hem pisie gebuerde met eene betalen te gestane sustinende
dat dat alsoe behoirde ende sculdich was te geschiene
want de moeder ende sone altijt questioneerden wien den
pacht toebehoiren soude ende dair mede quam hij qualijc
toe want hij voir de chijsen ende pachte dagelijx gepant
wordde Es dair op bijder stad geordineert en getmineert
dat de voirs cornelijs sculdich sal sijn de pechtinge
te verborgen der moeder ende huen sone dair toe hij
dach nam bynnen acht dagen naistcomen ende dat hij
de chijsen ende pachten uuyter moelen gaen betalen soude
in afslage van sijnder pechtingen ende tsuerplus sal hij
betalen der moeoer soe langhe ende tot derre tijt toe
dat de questie tusschen der moeder ende sone sal sijn beslicht
in s opid ja xii
ullen ze dat jacop vmelrijcx en katlijne ouderogs wed jans
wijle amelrijx cu tutoe hebbe ts geconst jane baerts van
herent willem van lele jane ouderogge jacoppe witteman
en henr van raveschote sint alle hue saken in sor promitt
rat salvo insto calculo cor borch wech ja i xiiii
henric rech
cepisse se
hollan